Kurt Diemberger

Kurt Diemberger (født 16. mars 1932 i Villach) er en østerriksk fjellklatrer, filmskaper, fotograf og forfatter som i klatresammenheng først og fremst huskes for førstebestigningene av 8000-meterstoppene Broad Peak (1957) og Dhaulagiri (1960) i henholdsvis Karakorum- og Himalayafjellkjedene.

 Liv og virke 
Diemberger tok en merkantil utdannelse,Portrait Kurt Diemberger (AUT) , bergleben.de og underviste fra 1963 ved en handelshøyskole i Salzburg. Samtidig avla han fjellførerprøven, og rundt slutten av 1960-tallet ble han profesjonell fjellklatrer.

Sammen med Hermann Buhl er Diemberger den eneste som har førstebesteget to fjell over 8000 meter.Thomas Neuhold: Eine Achttausender-Legende wird 80. I Der Standard. 12. mars 2012, besøkt 16. februar 2016.Buhl er førstebestiger av Nanga Parbat og Broad Peak, sistnevnte blant annen sammen med Diemberger. Diemberger og Buhl forsøkte seg på Chogolisa bare få uker etter triumfen på Broad Peak, men på grunn av dårlig vær måtte de gi opp ikke langt under toppen, og Buhl omkom under nedstigningen.

Mellom 1956 og 1958 gikk Diemberger og klatrepartneren Wolfgang Stefan «trilogien», de tre største nordveggene i Alpene: Eiger, Matterhorn og Walkerpilaren på Grandes Jorasses. I 1958 gikk han sammen med Franz Lindner hele Peuterey-egga på Mont Blanc.

I 1983 grunnla Diemberger og den engelske klatreren Julie Tullis et filmteam som blant annet laget filmen K2 - Traum und Schicksal. Tullis og Diemberger sto på toppen av K2 4. august 1986, hun som den første engelske kvinnelige klatreren på K2. Triumfen vendte hurtig til tragedie da Tullis ble skadet i et fall under nedstigningen. Selv om Diembergers sikring reddet henne i første omgang, døde hun senere av hjerneødem da et uvær førte til at klatrelaget ble liggende for lenge i «dødssonen». Av de sju klatrerne i leiren var det bare Diemberger og Willi Bauer som overlevde nedstigningen, begge var sterkt svekket da de nådde base camp.

 Utdrag av Diembergers klatrebok 

 Utmerkelser i utdrag 
 1957: Goldenes Sportabzeichen des Landes Salzburg i anledning førstebestigningen av Broad Peak samme årKurt Diemberger, bergfieber.de. Besøkt 17. februar 2016.
 1981: Emmy; for dokumentarfilmen om et toppforsøk på Mount Everests østvegg.
 1989: Trient: ITAS-Preis for beste klatrebok, K2 - Traum und Schicksal. Og for filmatiseringen av boka, Goldene Enzian (beste klatrefilm), Goldenes Verdienstabzeichen des Landes SalzburgKurt Diemberger kompakt. I tidsskriftet Alpin, 14. mars 2016. Besøkt 17. februar 2016.
 2006: Goldenes Ehrenzeichen für Verdienste um die Republik Österreich
 2013: Piolet d'Or («den gyldne ishakke») for sitt usedvanlige livsverk innen klatresporten.<ref>[http://www.pioletsdor.com/index.php?option=com_content&view=article&id=256&Itemid=354&lang=en Piolet d'Or Lifetime Achievement: Kurt Diemberger] , besøkt 17. februar 2016</ref>

 Verk 
 K 2 : Traum und Schicksal, der Berg der Berge. Bruckmann, München 1989, ISBN 3-7654-2247-9.
 Gipfel und Gefährten zwischen Null und Achttausend. Bruckmann, München 2001, ISBN 3-7654-3756-5.
 Der siebte Sinn. AS Verlag, Zürich 2004, ISBN 3-909111-03-3.
 Aufbruch ins Ungewisse : Abenteuer zwischen K2, Sinkiang und Amazonas. Malik, München 2004, ISBN 3-89029-275-5.
 Seiltanz. Die Geschichten meines Lebens .'' Malik, München 2007, ISBN 978-3-89029-328-8.

 Litteratur 


 Referanser og noter 

 Eksterne lenker 

 Österreichische ÖAV-Karakorum-Expedition 1957 

Kategori:Østerrikske fjellklatrere
Kategori:Klatrere som har besteget K2
Kategori:Personer fra Villach
Kategori:Fødsler i 1932